Eelmise loo taustal võib vist mõelda ka USA ametist lahkuva kaitseministri Robert Gates'i hilisele sõnavõtule, kus ta kritiseerib eurooplaste sentelugevat suhtumist NATO sõjalistesse kulutustesse. Paratamatult jääb mulje, et NATO on organisatsioon teenimaks USA isiklikke huvisid. Vähemalt härra Gates'i silmis. Kui see ka nii peaks olema, tuleb eurooplastele siiski au anda, et ei lasta teisel pool ookeani istuvatel meestel omale niisama pähe istuda. Vaatamata sellele, kui väga on neil vaja suunata maksumaksja raha sõjaväetööstusesse. Ning kuigi ei saa öelda, et üldse mingi tsentraalne raha ümberjaotamissüsteem on kuidagi lihtsalt põhjendatav, siis vähemalt tänastel rasketel aegadel näib eurooplastel olevat rohkem oidu, keskendudes eelkõige just siseriiklikele probleemidele. Sellele, mis kodanikele ka tegelikult oluline on.